На основу члана 37 Закона о запошљавању и осигурању за случај незапослености („Службени гласник РС“ бр. 36/2009, 88/2010 и 38/2015), Националног акционог плана запошљавања за 2017. годину, Локалног акционог запошљавања за 2017 годинуи члана 6. Одлуке о буџету општине Осечина за 2017. годину (''Општински службени гласник'', број 10/2016), Општинско веће општине Осечина, на седници одржаној дана 11.05.2017 године, доноси:

**ОДЛУКУ**

**О РАСПИСИВАЊУ КОНКУРСА**

**ЗА ДОДЕЛУ СУБВЕНЦИЈA ЗА САМОЗАПОШЉАВАЊЕ НЕЗАПОСЛЕНИМ ЛИЦИМА У 2017. ГОДИНИ НА ПОДРУЧЈУ ОПШТИНЕ ОСЕЧИНА**

**I ОПШТИ УСЛОВИ**

Субвенција за самозапошљавање намењена је незапосленим лицима која се воде на евиденцији Националне службе за запошљавање на подручју општине Осечина.

Субвенција за самозапошљавање додељује се незапосленом лицу у једнократном износу до **150.000,00 динара**, ради оснивања радње, задруге или другог облика предузетништва или оснивања привредног друштва, уколико оснивач заснива у њему радни однос.

У току трајања јавног позива незапослено лице може само једном поднети захтев за коришћење субвенције.

**II УСЛОВИ ЗА ОДОБРАВАЊЕ СРЕДСТАВА**

Право на подношење захтева за доделу субвенције за самозапошљавање има лице које је:

- пријављено на евиденцију незапослених Националне службе за запошљавање

- има поднет уредно попуњен образац бизнис плана

Право на субвенцију за самозапошљавање **не може** се остварити у следећим случајевима;

- за обављање делатности пољопривредног газдинства, удружења грађана и друштвених организација;

- за обављање делатности у области експлоатације угља, такси превоза, мењачница, коцкања и клађења и др;

- да лице које подноси захтев није користило средства по програму самозапошљавања Општине у претходне три године или није реализовало уговорну обавезу по неком од предходних програма Општине за исту намену

**III ЗАХТЕВ ЗА ДОДЕЛУ СРЕДСТАВА**

**Документација за подношење захтева:**

1) извод из евиденције незапослених

2) пословни програм (бизнис план);

3) профактуру/понуду/оверен купопродајни уговор за набавку основних средстава (опреме, уређаја и др.) или обртних средстава (сировине и репроматеријал потребни за обављање делатности, алати, оруђе за рад и друга добра у зависности од делатности коју ће обављати); или грађевинског материјала за адаптацију пословног простора

**Документација која се прилаже при потписивању уговора о додели субвенције:**

- фотокопију решења о упису у регистар АПР-а или

фотокопија решења надлежног органа о упису у регистар уколико ниje регистрован у АПР-у;

- фотокопија решења о ПИБ-у;

- фотокопија пријаве на обавезно социјално осигурање;

- фотокопија уговора о отварању рачуна или картице текућег рачуна;

- фотокопија картона депонованих потписа;

- фотокопија личне карте подносиоца захтева;

- писани пристанак подносиоца захтева за прикупљање и обраду података о личности

-изјава корисника средстава о висини додељених свих других државних помоћи мале вредности у текућој фискалној години и у протекле две фискалне године

**IV НАМЕНА СРЕДСТАВА**

Субвенција незапосленим лицима са евиденције НСЗ на подручју општине Осечина намењена је за обављање новорегистроване делатности, подстицај развоју предузетништва кроз пораст новоформираних радњи и предузећа и смањивање незапослености.

**III ДОНОШЕЊЕ ОДЛУКЕ**

Одлука о одобравању субвенције за самозапошљавање доноси се на основу бодовне листе, а након провере и бодовања поднетог захтева незапосленог.

Општина Осечина врши проверу поднетих захтева, односно проверу испуњености услова Конкурса и приложене документације.

**Бодовање поднетих захтева**

Приликом бодовања захтева са бизнис планом узимају се у обзир следећи критеријуми:

|  |
| --- |
| **БОДОВНА ЛИСТА ЗА ДОДЕЛУ СУБВЕНЦИЈЕ ЗА САМОЗАПОШЉАВАЊЕ** |
| **Критеријуми** | **Број бодова** |
| 1. Планирана врста делатности | Производња, производно занатство | 20 |
| Услужно занатство, остале услужне делатности и грађевинарство | 15 |
| Хотели, ресторани и остале услуге  | 10 |
| Остало | 5 |
| 2. Потребни ресурси за отпочињање обављања сопственог посла | Подносилац захтева је на евиденцији Националне службе за запошљавање до 3 год /3-5 год/ преко 5 год  |  5/10/20 |
| Опрема | Вредност опреме/пословног простора у власништву до 50 000 динара | 5 |
| Вредност опреме/пословог простора у власништву износи од 50 001 до 100 000 динара  | 10 |
| Вредност опреме/пословног простора у власништву 100 001 динар и више | 20 |
| 3. Старост подносиоца захтева | До 30 година | 20 |
| Од 31 до 44 године | 10 |
| 45 и више година | 5 |
| **МАКСИМАЛАН БРОЈ БОДОВА** |  **80** |

\*\*\*Делатности за које није потребан пословни простор су дефинисане Правилником о одређивању делатности за чије обављање није потребан посебан простор („Сл. гласник“ 9/96).

У случају када је поднет мањи број захтева /пријава за инвестиције који испуњавају све услове, а постоји довољно расположивих средстава, критеријуми селекције се неће примењивати, а ранг листа неће бити формирана.

Уколико постоји већи број захтева са истим бројем бодова, предност ће се дати захтевима који имају више бодова по појединачним критеријумима, и то следећим редоследом:

**-планирана врста делатности,**

**-вредност опреме у власништву,**

**-Подносилац захтева је на евиденцији Националне службе за запошљавање до 3 год /3-5 год/ преко 5 год**

**- Старост подносиоца захтева**

**V ДОНОШЕЊЕ ОДЛУКЕ И ЗАКЉУЧИВАЊЕ УГОВОРА**

Одлуку о одобравању субвенције за самозапошљавање незапослених лица доноси Општинско веће општине Осечина, на предлог комисије коју образује Начелник општинске управе Осечина.

Председник општине Осечина и подносилац захтева у року до 7 дана од дана протека рока за подношење приговора, потписују уговор о међусобним правима и обавезама.

Лице је у обавези да отпочне обављање регистроване делатности након подношења захтева, а најкасније до датума потписивања уговора

**VI ОБАВЕЗЕ ПОДНОСИОЦА ЗАХТЕВА НАКОН ЗАКЉУЧИВАЊА УГОВОРА:**

Након закључивања уговора подносилац захтева **дужан је да**:

- обавља регистровану делатност у трајању од најмање 12 месеци, почев од дана отпочињања обављања делатности

- испуњава све доспеле обавезе по основу јавних прихода, у складу са законом.

-корисник је дужан да у року од 30 дана од дана закључења Уговора са Општином, достави копије готовинских и фискалних рачуна и уговора за купљену робу или извршене услуге које су предмет инвестиције

У случају да корисник средстава не реализује обавезе дефинисане уговором, **дужан је да врати износ субвенције** у року од 30 дана од дана добијања средстава.

**VII ОСТАЛЕ ИНФОРМАЦИЈЕ**

Образац бизнис плана може се преузети се на сајту општинa Осечина [www.osecina.com](http://www.osecina.com) или у Канцеларији за локални економски развој општине Осечина, на адреси Карађорђева 78.

**Конкурс ће бити отворен отворен до 02.јун 2017.године.**

Непотпуна и неблаговремена документација неће се узимати у разматрање.

ОПШТИНСКО ВЕЋE ОПШТИНЕ ОСЕЧИНА

Број: 060-22/2017, дана 11.05.2017.године

 ОПШТИНСКО ВЕЋЕ

 ПРЕДСЕДНИК

 Драган Алексић

|  |  |  |
| --- | --- | --- |
|  |  |  |
|  |  |  |